Eron sanoat, kon va savdo vaziri Muhammad Rizo Ne’matzodaning ma’lum qilishicha, Eron va Belorus mamlakatning shimoli-g‘arbidagi Tabriz shahrida MAZ rusumli avtobus va yuk avtomobillarni ishlab chiqarish bo‘yicha yig‘uv liniyasini tashkil etishga kelishib olgan. U iqtisodiy hamkorlik bo‘yicha Belorus-Eron qo‘shma komissiyasining Minskda bo‘lib o‘tgan 13 majlisi doirasida shunday bayonot bergan. Korxonada, dizel va gaz dvigatellari bilan jihozlangan transport vositalari ishlab chiqariladi. U ilk mahsulotini avgust-sentabr oylarida ishlab chiqarishi kutilmoqda, degan Ne’matzoda. Tomonlar ikki mamlakat o‘rtasidagi savdo aylanmasini o‘tgan yilgi 75 million dollardan 250 million dollargacha chiqarishga kelishib olganlar.